2004L0060 — SK — 01.09.2004 — 000.002

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA KOMISIE 2004/60/ES z 23. apríla 2004, ktorou sa mení a dopĺňa smernica Rady 91/414/EHS, aby sa quinoxyfen zaradil ako účinná látka (Text s významom pre EHP) (Ú. v. ES L 120, 24.4.2004, p.39)

Zmenené a doplnené:









▼B

SMERNICA KOMISIE 2004/60/ES

z 23. apríla 2004,

ktorou sa mení a dopĺňa smernica Rady 91/414/EHS, aby sa quinoxyfen zaradil ako účinná látka

(Text s významom pre EHP)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh ( 1 ), naposledy zmenenú a doplnenú smernicou Komisie 2003/82/ES ( 2 ), najmä na jej článok 6 ods. 1, keďže: (1) Spojené kráľovstvo dostalo 1. augusta 1995 žiadosť podľa článku 6 ods. 2 smernice 91/414/EHS od Dow Elanco Europe (teraz Dow Agro Sciences) o zaradenie účinnej látky quinoxyfen do prílohy I k smernici 91/414/EHS. Rozhodnutie Komisie 96/457/EHS ( 3 ) potvrdilo, že dokumentačný súbor údajov je „úplný“ v zmysle toho, že by sa v podstate mohol považovať za spĺňajúci požiadavky vzhľadom na údaje a informácie z príloh II a III k smernici 91/414/EHS; (2) pri tejto účinnej látke sa účinky na zdravie ľudí a životné prostredie posudzovali v súlade s ustanoveniami článku 6 ods. 2 a ods. 4 smernice 91/414/EHS pre použitia navrhované žiadateľom. Ustanovený spravodajský členský štát predložil 11. októbra 1996 Komisii návrh hodnotiacej správy o látke; (3) návrh hodnotiacej správy posudzovali členské štáty a Komisia v rámci Stáleho výboru pre potravinový reťazec a zdravie zvierat. Hodnotenie sa ukončilo 28. novembra 2003 vo forme hodnotiacej správy Komisie pre quinoxyfen; (4) dokumentácia a informácie sa predložili aj Vedeckému výboru pre rastliny na osobitnú konzultáciu. Výbor bol požiadaný o pripomienky k akumulácii látky v pôde a k jej prípadnému dopadu na životné prostredie. Výbor vo svojom stanovisku poznamenal, že dostupné štúdie, a najmä terénna štúdia o degradácii organickej hmoty (štúdia o odbúraní odpadu), nepreukázali dostatočne presvedčivo dopad na životné prostredie, najmä kvôli nedostačujúcej štatistickej výpovednej schopnosti pokusného projektu. Výbor ďalej poznamenal, že časť použitého quinoxyfenu sa môže po aplikácii na plodinu vypariť. Hoci dostupné výsledky uvádzajú rýchly rozklad látky vo vzduchu, výbor navrhol, aby sa zopakovali merania polčasu potom, ako sa vyvinú vhodné postupy na posúdenie rizika, ktoré pre životné prostredie spôsobuje atmosférický prenos prípravkov na ochranu rastlín. Toto odporúčanie výboru bolo zohľadnené v hodnotiacej správe účinnej látky; nedostačujúce terénna štúdia o rozklade organickej hmoty sa zopakovala s aktualizovaným testovým protokolom. Pritom sa nezistili žiadne účinky quinoxyfenu na rozklad organickej hmoty; (5) podľa článku 6 ods. 4 smernice 91/414/EHS a vzhľadom na možné nepriaznivé rozhodnutie o quinoxyfene dňa 13. februára 2003 Komisia zorganizovala tripartitné stretnutie s hlavným navrhovateľom a so spravodajským členským štátom. Hlavný navrhovateľ poskytol ďalšie údaje, aby sa odstránili pôvodné pochybnosti; (6) z rôznych vykonaných skúšok bolo zrejmé, že od prípravkov na ochranu rastlín obsahujúcich quinoxyfen je možné očakávať, že vo všeobecnosti vyhovejú požiadavkám ustanoveným v článku 5 ods. 1 písm. a) a b) a v článku 5 ods. 3 smernice 91/414/EHS, najmä pokiaľ ide o preverované použitia, ktoré sa podrobne uviedli v hodnotiacej správe Komisie. Preto je potrebné, aby sa quinoxyfen zaradil do prílohy I, aby sa zabezpečilo, že vo všetkých členských štátoch sa povolenia prípravkov na ochranu rastlín obsahujúcich túto účinnú látky mohli udeľovať v súlade s ustanoveniami uvedenej smernice; (7) hodnotiaca správa Komisie sa požaduje na to, aby členské štáty mohli riadne vykonať niekoľko odsekov jednotných zásad ustanovenných v smernici 91/414/EHS. Preto je potrebné zabezpečiť, aby členské štáty mali k dispozícii alebo dali k dispozícii konečnú hodnotiacu správu, s výnimkou dôverných informácií v zmysle článku 14 smernice 91/414/EHS, na prekonzultovanie s ktoroukoľvek zainteresovanou stranou; (8) po zaradení by členské štáty mali mať povolenú primeranú lehotu na vykonanie ustanovení smernice 91/414/EHS, pokiaľ ide o prípravky na ochranu rastlín obsahujúce quinoxyfen, a najmä na prehodnotenie existujúcich dočasných povolení a najneskôr do konca takejto lehoty podľa ustanovení smernice 91/414/EHS by takéto povolenia mali previesť na konečne platné povolenia, tieto zmeniť a doplniť alebo stiahnuť; (9) preto je potrebné, aby sa primerane k tomu zmenila a doplnila smernica 91/414/EHS; (10) Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TÚTO SMERNICU:







Článok 1

Príloha I k smernici 91/414/EHS sa mení a dopĺňa tak, ako je ustanovené v prílohe k tejto smernici.

Článok 2

Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 28. februára 2005. Bezodkladne o tom informujú Komisiu.

Tieto opatrenia sa uplatňujú od 1. marca 2005.

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

Článok 3

1. Členské štáty prehodnotia povolenie pre každý prípravok na ochranu rastlín obsahujúci quinoxyfen, aby sa zabezpečilo, že sa splnili podmienky uvedené v prílohe I k smernici 91/414/EHS týkajúce tejto účinnej látky. Ak je to potrebné, do 28. februára 2005 povolenie zmenia a doplnia alebo stiahnu v súlade so smernicou 91/414/EHS.

▼M1

2. Pre každý povolený výrobok na ochranu rastlín s obsahom quinoxyfenu buď ako jedinej účinnej látky, alebo ako jednej z viacerých účinných látok, ktoré boli uvedené v zozname v prílohe I k smernici 91/414/EHS najneskôr do 31. augusta 2004, členské štáty opätovne posúdia tento výrobok v súlade s jednotnými princípmi stanovenými v prílohe VI k smernici 91/414/EHS podľa dokumentu, ktorý spĺňa požiadavky prílohy III k tejto smernici. Na základe tohto posudku rozhodnú, či výrobok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.

Podľa tohto rozhodnutia členské štáty:

a) v prípade, že výrobok obsahuje quinoxyfen ako jedinú účinnú látku, zmenia a doplnia alebo odoberú povolenie najneskôr do 28. februára 2006, ak je to potrebné, alebo

b) v prípade. že produkt obsahuje quinoxyfen ako jednu z viacerých účinných látok, ak je to potrebné, zmenia a doplnia povolenie alebo ho odoberú do 28. februára 2006 alebo do dátumu stanoveného na takýto pozmeňujúci návrh alebo odvolanie v príslušnej smernici alebo smerniciach, v ktorých bola príslušná látka alebo látky doplnené do prílohy I k smernici 91/414/EHS podľa toho, ktorá je posledná.

▼B

Článok 4

Táto smernica nadobúda účinnosť 1. septembra 2004.

Článok 5

Táto smernica je adresovaná členským štátom.









PRÍLOHA

V prílohe I sa na konci tabuľky pridáva tento riadok:







„Č. Bežný názov, identifikačné čísla Názov IUPAC Čistota (1) Nadobudnutie účinnosti Uplynutie doby zaradenia Osobitné ustanovenia 83 quinoxyfen č. CAS 124495-18-7 č. CIPAC 566 5, 7-dichlór-4 (ρ-fluorofenoxy) chinolín 970 g/kg 1. september 2004 31. august 2014 Jediné povolené použitie je ako fungicíd. S cieľom vykonania jednotných zásad z prílohy VI sa zoberú do úvahy závery hodnotiacej správy o quinoxyfene, a najmä jej dodatky I a II, dokončené v Stálom výbore pre potravinový reťazec a zdravie zvierat 28. novembra 2003. Členské štáty musia venovať náležitú pozornosť ochrane vodných organizmov. Musia sa uplatňovať opatrenia na zmiernenie rizika, a ak je to potrebné, v zraniteľných oblastiach sa musia zahájiť monitorovacie programy. (1) Ďalšie údaje o identite a špecifikácii účinných látok sú uvedené v hodnotiacej správe.“